Προκριματικά Ευρωπαϊκού Πρωταθλήματος Ποδοσφαίρου 2016

Οι προκριματικοί αγώνες για το Ευρωπαϊκό Πρωτάθλημα Ποδοσφαίρου 2016 (αγγλικά: UEFA EURO 2016 qualifying, επισήμως: European Qualifiers) ήταν μία ποδοσφαιρική διοργάνωση που διεξήχθει μεταξύ Σεπτεμβρίου 2014 - Νοεμβρίου 2015 για τον καθορισμό των 23 ομάδων που θα λάβουν μέρος μαζί με τη Γαλλία, η οποία προκρίθηκε αυτόματα ως οικοδέσποινα του UEFA Euro 2016. Πενήντα τρεις ομοσπονδίες μέλη έλαβαν μέρος στην προκριματική φάση για τις θέσεις στα τελικά της διοργάνωσης, με το Γιβραλτάρ να συμμετέχει για πρώτη φορά. Η κλήρωση πραγματοποιήθηκε στο Palais des Congrès Acropolis στη Νίκαια στις 23 Φεβρουαρίου του 2014. Η διασπορά των ομάδων έγινε σύμφωνα με τους συντελεστές βαθμολογίας της UEFA για τις εθνικές ομάδες, η οποία ανακοινώθηκε μαζί με τη διαδικασία της κλήρωσης και το τελικό αγωνιστικό πρόγραμμα της διοργάνωσης, μετά τη συνεδρίαση της Εκτελεστικής Επιτροπής στις 23-24 Ιανουαρίου στη Νιόν.

 Αυτή είναι η πρώτη διοργάνωση προκριματικής φάσης, κατά την οποία η ΟΥΕΦΑ ανακοίνωσε κεντρικά δικαιώματα διαπραγματεύσεων για τα προκριματικά του Ευρωπαϊκού Πρωταθλήματος της ΟΥΕΦΑ και του Παγκoσμίου Κυπέλλου της ΦΙΦΑ για το 2018. Η ΟΥΕΦΑ έχει προτείνει την έννοια «Εβδομάδα Ποδοσφαίρου» για τον προγραμματισμό των προκριματικών αγώνων: Αγώνες που διεξάγoνται από την Πέμπτη έως την Τρίτη. Οι ώρες έναρξης είναι κυρίως στις 18:00 και 20:45 CET τα Σάββατα και τις Κυριακές, και 20:45 CET την Πέμπτη, Παρασκευή, Δευτέρα και Τρίτη. Στις διπλές αγωνιστικές, οι ομάδες παίζουν την Πέμπτη και την Κυριακή, ή την Παρασκευή και τη Δευτέρα, ή το Σάββατο και την Τρίτη. Οι αγώνες του κάθε ομίλου διεξάγoνται την ίδια ημέρα.Υπάρχουν δέκα αγωνιστικές της φάσης των ομίλων, και δύο ημέρες των αγώνων για τα μπαράζ: Σε αντίθεση με τις προηγούμενες προκριματικές φάσεις, όπου οι αγωνιστικές των ομίλων προσδιορίζονταν έπειτα από διαπραγματεύσεις μεταξύ των εθνικών ομοσπονδιών, η ΟΥΕΦΑ αποφάσισε η ίδια για τη λίστα των αγώνων της κάθε ομάδας, που παρουσιάστηκε την ημέρα της κλήρωσης. Η διασπορά στα δοχεία (γκρουπ δυναμικότητας) βασίστηκε στην βαθμολογία των εθνικών ομάδων της ΟΥΕΦΑ και ανακοινώθηκε στις 24 Ιανουαρίου 2014. Όμιλος Α Όμιλος Β Όμιλος Γ Όμιλος Δ Όμιλος Ε Όμιλος ΣΤ Θεωρητικά, η Ελλάδα αποτελούσε το απόλυτο φαβορί του ομίλου, με την Ουγγαρία και τη Ρουμανία να ακολουθούν σε δυναμικότητα. Η Ελλάδα, μετά την επιτυχή πορεία της στο Μουντιάλ 2014, στα γήπεδα της Βραζιλίας και όντας το φαβορί του ομίλου, απογοήτευσε καθώς όχι μόνο δεν προκρίθηκε στο Ευρωπαϊκό, αλλά πήρε και την τελευταία θέση του ομίλου, πίσω από τις Νήσους Φερόες, έχοντας πετύχει μόνο μία νίκη (4-3 επί της Ουγγαρίας). Τα παιχνίδια μεταξύ της Ρουμανίας και της Ουγγαρίας, στιγματίστηκαν από αδιανόητα επεισόδια μεταξύ των οπαδών, λόγω της κόντρας μεταξύ των δυο χωρών για την Τρανσυλβανία, με αποδοκιμασίες κατά τη διάρκεια ανάκρουσης των Εθνικών Ύμνων των δύο χωρών. Ευχάριστη έκπληξη του ομίλου, η Βόρεια Ιρλανδία, η οποία πήρε την πρόκριση ως πρώτη του ομίλου, για πρώτη φορά σε τελικά Ευρωπαϊκού πρωταθλήματος. Ακολούθησε η Ρουμανία και τρίτη η Ουγγαρία. Όμιλος Ζ Όμιλος Η Όμιλος Θ Κατάταξη τρίτων ομάδων Οι ομάδες κάθε ομίλου που τερμάτισαν τρίτες εκτός από την καλύτερη αυτών, την Τουρκία, που προκρίθηκε απευθείας στα τελικά, συμμετέχουν σε αγώνες μπαράζ διεκδικώντας την πρόκριση στα τελικά της διοργάνωσης. Η κλήρωση για τα μπαράζ (play-offs) πραγματοποιήθηκε στις 18 Οκτωβρίου του 2015, 11:20 CEST, στην έδρα της UEFA, τη Νιόν. Οι ομάδες χωρίστηκαν σε δύο γκρουπ δυναμικότητας με βάση τη βαθμολογία της UEFA. Ο διαχωρισμός ήταν ως ακολούθως: Οι πρώτοι αγώνες θα διεξαχθούν στις 12–14 Νοεμβρίου, ενώ οι επαναληπτικοί στις 15–17 Νοεμβρίου του 2015. Επίσημη ιστοσελίδα